केंद्रीय राज्य मंत्री (स्वतंत्र प्रभार) एवं नवकरणीय ऊर्जा मंत्री पीयूष गोयल ने रीवा अल्ट्रा मेगा सोलर पावर प्रोजेक्ट को देश-दुनिया के लिए मिसाल बताते हुए कहा, “प्राजेक्ट देश में आदर्श मानक के रूप में स्वीकार किया गया है। अतिशेष विद्युत उपलब्धता के बावजूद मध्य प्रदेश ने सौर ऊर्जा के क्षेत्र में जो पहल की है वह सरकार की पर्यावरण के प्रति संवेदना और नवकरणीय ऊर्जा के प्रति दूरदृष्टि की परिचायक है।”